gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6213, del 24-02-2010 (2010/593)

ACORD de 18 de desembre de 2009, del Consell, pel qual s'autoritza generar crèdits per un import de 279.858.366,60 euros. Exp. 06.025/09-213.
---------------------------------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/593


Data del document
:   18-12-2009

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 18 de desembre de 2009, del Consell, pel qual s'autoritza generar crèdits per un import de 682.805.732,60 euros. Exp. 06.025/09-213. [2010/593]  
El Consell, en la reunió del dia 18 de desembre de 2009, va adoptar l'acord següent:  
El sistema de finançament de les comunitats autònomes de règim comú i de les ciutats amb estatut d'autonomia s'ha anat configurant seguint les disposicions constitucionals sobre la base dels acords presos al si del Consell de Política Fiscal i Financera.  
El Consell de Política Fiscal i Financera de les comunitats autònomes, en la reunió de 15 de juliol de 2009, va adoptar l'Acord 6/2009, de reforma del sistema de finançament autonòmic i de les ciutats amb estatut d'autonomia.  
En este marc, i a través de les manifestacions efectuades per l'administració general de l'estat a esta comunitat, l'import estimat dels fons addicionals per a la Comunitat Valenciana per a l'exercici 2009 ascendix a més de 900 milions d'euros.   
Amb data 17 de desembre el Congrés dels Diputats ha aprovat la llei per la qual es regula el sistema de finançament de les comunitats autònomes de règim comú i ciutats amb estatut d'autonomia, per la qual cosa és possible procedir a la generació de l'ingrés corresponent, atenent els principis comptables generalment acceptats:  
- Deutor identificat  
- Existència d'acord o contracte que justifique el dret a percebre'l  
- Principi de prudència   
En conseqüència amb això els majors ingressos mencionats, permeten atendre actuacions ineludibles per un import global de 907.769.235,60 euros.  
A este efecte i en virtut del que disposen els articles 17 i 18 de la Llei 17/2008, de Pressupostos de la Generalitat per a l'exercici 2009, el Consell  
ACORDA  
Primer  
S'autoritza un augment en el pressupost d'ingressos en l'aplicació 06.400.02 per un import de 296.292.723,60 euros.   
Segon  
S'autoritza l'augment de crèdit en les aplicacions pressupostàries, les línies de subvenció i pels imports que es detallen a continuació:  
   
\* \* \* \* \*  
  
Tercer  
L'import consignat en la línia T0097, es distribuirà d'acord amb el que preveu l'annex II de la Llei 17/2008, de Pressupostos de la Generalitat per a l'exercici 2009.  
Valencia, 18 de desembre de 2009.  
La consellera secretària del Consell,  
per substitució,  
PAULA SÁNCHEZ DE LEÓN GUARDIOLA
Diari Oficial de la Generalitat Valenciana


Sumari del DOGV 6355, del 15-09-2010 (2010/9831)

Aprovació inicial i adjudicació del Programa d'Actuació Integrada del Sector SUI del Pla General d'Ordenació Urbana, Unitats d'Execució 1 i 2.
----------------------------------------------------------------------------------------------------------------------------------------------

### Dades del document

Número de DOGV
:   6355

Data del DOGV
:   15-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9831


Data del document
:   03-09-2010

Organisme emissor
:   Ajuntament de Rotglà i Corberà

Tipus de document
:   Anunci

Descriptors 

:   * Rotglà i Corberà
    * pla d'urbanisme
    * administració local

Aprovació inicial i adjudicació del Programa d'Actuació Integrada del Sector SUI del Pla General d'Ordenació Urbana, Unitats d'Execució 1 i 2. [2010/9831]  
El Ple de l'Ajuntament, en data 2 de setembre de 2010, va acordar aprovar el programa i adjudicar la condició d'urbanitzador del Programa d'Actuació Integrada del Sector SUI Sòl Urbanitzable Industrial del Pla General d'Ordenació Urbana, Unitats d'Execució 1 i 2, a Jorsacu Construeix, SL (CIF P44036762).  
Cosa que es publica en compliment i a l'efecte del que disposa l'article 137 de la Llei Urbanística Valenciana (LUV) i article 327 del Reglament d'Ordenació i Gestió Territorial i Urbanística (ROGTU).  
L'esmentat acord posa fi a la via administrativa i s'hi podran interposar els recursos que estableixen els articles 447 i 448 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell, modificat pel Decret 36/2007, de 13 d'abril.  
Rotglà i Corberà, 3 de setembre de 2010.- L'alcaldessa: Mercedes Castelló García.
Diari Oficial de la Generalitat Valenciana


Sumari del DOGV 6320, del 28-07-2010 (2010/8338)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de camp de tir al plat i de coloms, al terme municipal de Chelva. Expedient OYJ 4339/0020
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8338


Data del document
:   11-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * Chelva
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a una instal·lació de camp de tir al plat i de coloms, al terme municipal de Chelva. Expedient RZT 1305/0020 [2010/8338]  
La societat de caçadors el Remedio ha sol·licitat declaració d'interés comunitari per a una atribució d'ús i aprofitament en sòl no urbanitzable, relativa a una instal·lació camp de tir al plat i de coloms (expedient CEQ 2664/0020), al terme municipal de Chelva ubicada al polígon 27, parcel·les 117 i altres.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, una vegada admesa a tràmit la sol·licitud, s'obri informació pública durant el termini de vint dies hàbils comptadors a partir de l'endemà de la publicació d'aquest anunci en el Diari Oficial de la Comunitat Valenciana, en el qual els interessats poden consultar el projecte i formular per escrit les observacions que estimen pertinents, a les oficines del Servei Territorial d'Urbanisme de la Conselleria de Medi Ambient, Aigua, Urbanisme i Habitatge, edifici Prop de l'av. de Gregori Gea, núm. 27 de València, en horari d'exposició al públic de 9 a 14 hores.   
València, 11 de juny de 2010.- El director general d'Urbanisme: José María Selva Ros.
Diari Oficial de la Generalitat Valenciana


Sumari del DOGV 6405, del 25-11-2010 (2010/12688)

Adjudicació definitiva número 181/2010. Servicis de suport al personal de l'administració sanitària en la utilització i especialització de diversos sistemes d'informació gestionats en l'execució i control del pressupost pels centres sanitaris de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6405

Data del DOGV
:   25-11-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/12811


Data del document
:   17-11-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació definitiva número 181/2010. Servicis de suport al personal de l'administració sanitària en la utilització i especialització de diversos sistemes d'informació gestionats en l'execució i control del pressupost pels centres sanitaris de la Conselleria de Sanitat. [2010/12980]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. Servici d'Aprovisionament. Telèfon 353 343 807, fax 025 411 240.  
c) Número d'expedient: 181/2010.  
2. Objecte del contracte  
a) Tipus de contracte: contracte de servicis.  
b) Descripció de l'objecte: servicis de suport al personal de l'administració sanitària en la utilització i especialització de diversos sistemes d'informació gestionats en l'execució i control del pressupost pels centres sanitaris de la Conselleria de Sanitat.  
c) Lots: -  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 6236, de 30 de març de 2010.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: set-cents cinquanta mil euros (750.000 €) IVA exclòs; vuit-cents vuitanta-cinc mil euros (885.000 €) IVA inclòs.  
5. Adjudicació definitiva  
a) Data: 12 de juny de 2010.  
b) Contractista: Registros e Instalaciones, SL.  
c) Nacionalitat: espanyola.  
d) Import d'adjudicació: sis-cents vint-i-cinc mil euros (625.000,00 €) IVA exclòs; set-cents trenta-set mil cinc-cents euros (737.500,00 €) IVA inclòs.  
València, 17 de novembre de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6198, del 03-02-2010 (2010/698)

Notificació de resolucions. Expedient sancionador número 462009SAT001162 i altres.
----------------------------------------------------------------------------------

### Dades del document

Número de DOGV
:   6198

Data del DOGV
:   03-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/698


Data del document
:   11-01-2010

Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de resolucions. Expedient sancionador número 462009SAT001162 i altres. [2010/698]  
  
\* \* \* \* \* \* \* \* \*  
Per la present es notifica a les empreses que a continuació es detallen, a les quals la Inspecció Provincial de Treball practicà actes d'infracció, que esta Direcció Territorial d'Ocupació i Treball ha dictat resolucions administratives en els expedients sancionadors que també es detallen, resolucions que no es van poder notificar per haver desaparegut els destinataris, traslladat a un altre domicili o altres causes anàlogues.  
Les empreses interessades podran comparèixer en esta Direcció Territorial d'Ocupació i Treball (Secció de Sancions), situada a València, avinguda. del Baró de Càrcer, 36-3, per al coneixement del text íntegre de les resolucions i perquè hi conste el dit coneixement, tot això d'acord amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en fa la Llei 4/1999, de 14 de gener, de modificació de la Llei 30/1992.  
Així mateix, les empreses interessades podran interposar recurs d'alçada en el termini d'un mes, a partir de la publicació del present edicte, davant del director general de Treball, Cooperativisme i Economia Social, d'acord amb l'article 114 i següents del text legal mencionat, i a estos efectes podran examinar en el termini indicat els expedients que es troben en esta Direcció Territorial.  
València, 11 de gener de 2010.- El director territorial d'Ocupació i Treball: Jorge Ramos Jiménez.
Diari Oficial de la Generalitat Valenciana


Sumari del DOGV 6242, del 09-04-2010 (2010/3331)

Informació pública de la sol·licitud d'autorització per a instal·lació elèctrica. Expedient número ATLINE/2009/639/46.
----------------------------------------------------------------------------------------------------------------------

### Dades del document

Número de DOGV
:   6242

Data del DOGV
:   09-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3331


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització per a instal·lació elèctrica. Expedient número ATLINE/2009/639/46. [2010/3331]  
Als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració, en concret, d'utilitat pública de la instal·lació elèctrica que s'indica:   
Peticionari: Iberdrola Distribución Eléctrica, SAU.  
Instal·lació:   
- Finalitat: dotar de subministrament elèctric un polígon industrial en Atzeneta d'Albaida.  
- Origen: suport existent núm. 840644 del futur polígon industrial del Ferrocarril, a Albaida.  
- Final: suport de pas aeri/subterrani del polígon industrial Sector IN1-A en Atzeneta d'Albaida.  
Característiques principals: línia aèria d'alta tensió de simple circuit.  
- Longitud: 1.467 metres.  
Tensió: 20 kV.  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació indicada en el Servici Territorial d'Energia, situat al c/ Gregorio Gea, 27, de València, així com dirigir a l'esmentat Servici Territorial les al·legacions (en dos exemplars) que es consideren oportunes en el termini de vint dies comptadors a partir de l'endemà de la publicació d'este anunci.  
Transcorregut el dit termini sense realitzar al·legacions, es considerarà que està d'acord i perdrà el dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment, en els terminis legal i reglamentàriament establits.  
València, 5 de febrer de 2010.- El cap del Servici Territorial d'Energia: Enrique Climent Sirvent.  
  
\* \* \* \* \*
Diari Oficial de la Generalitat Valenciana


Sumari del DOGV 6320, del 28-07-2010 (2010/8532)

Notificació de resolució. Expedient sancionador de pesca marítima número 12/038/09.
-----------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8532


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de resolució. Expedient sancionador de pesca marítima número 12/038/09. [2010/8532]  
D'acord amb les disposicions de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública la notificació de la resolució de l'expedient sancionador de pesca marítima 12/038/09, amb data 17 de juny de 2010, contra Jesús Jiménez Bejarano, amb DNI 28299462O, i amb domicili al carrer de Raimundo Alós, 3-2n-1ª, 12852 Vinaròs, en virtut de l'acta d'inspecció estesa amb data 17 de novembre de 2009 per agents de la Guàrdia Civil (SEPRONA), per presumpta infracció de l'article 5ª de la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers, per l'ús d'arts, aparells o instruments propis de la pesca i marisqueigs professionals com ara palangres, per la qual es proposa, com a responsable d'infracció administrativa greu, una sanció de 601 euros, atés que s'ha intentat la notificació al seu domicili i no s'ha pogut practicar.  
El termini màxim per a dictar i notificar-li la resolució del procediment és de 6 mesos des de la data de l'acord d'iniciació, d'acord amb l'article 42.3 de la Llei 30/92, de 26 de novembre, modificada per mitjà de la Llei 4/99, de 13 de gener, i l'article 20.4 de la Llei 2/1994, de 18 d'abril, de la Generalitat Valenciana, sobre Defensa dels Recursos Pesquers. En el cas que transcórrega el termini assenyalat sense que s'haja produït la resolució expressa de l'expedient i la seua notificació es produirà la caducitat del procediment, cosa de la qual s'informa en compliment de l'article 42.2 de la Llei 30/92, de 26 de novembre.  
L'expedient sancionador es troba a la Secció de Pesca de la Direcció Territorial de la Conselleria d'Agricultura, Pesca i Alimentació, situada a l'avinguda dels Germans Bou, 47, a Castelló de la Plana, davant de la qual té el dret d'al·legar per escrit tot allò que trobe convenient en la seua defensa, amb l'aportació o la proposició de les proves que considere oportunes, dins del termini de huit dies hàbils comptadors des de l'endemà de la publicació d'este edicte.  
Una vegada transcorregut este termini sense haver efectuat al·legacions sobre el contingut de la proposta de resolució del procediment es dictarà, si escau, la resolució corresponent.  
Castelló de la Plana, 16 de juliol de 2010.- El director territorial: Francisco Quintana Safont.
Diari Oficial de la Generalitat Valenciana


Sumari del DOGV 6225, del 12-03-2010 (2010/2501)

Informació pública sobre expedició de duplicat del títol de Tècnic Auxiliar, branca Sanitària, especialitat Clínica, lliurat per l'IES Ciudad del Aprendiz de València.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6225

Data del DOGV
:   12-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2501


Data del document
:   27-01-2010

Organisme emissor
:   Conselleria d'Educació

Tipus de document
:   Anunci

Informació pública sobre expedició de duplicat del títol de Tècnic Auxiliar, branca Sanitària, especialitat Clínica, lliurat per l'IES Ciudad del Aprendiz de València. [2010/2501]  
María Gema Camarasa Albert ha sol·licitat l'expedició del duplicat del títol de Tècnic Auxiliar, branca Sanitària, especialitat Clínica per haver extraviat l'original, les dades del qual s'indiquen a continuació.  
Titular del document: María Gema Camarasa Albert, que va nàixer el dia 04.03.1977 a Alzira, província de València, amb DNI 17050668W.  
Tipus de document: Tècnic Auxiliar, branca Sanitària, especialitat Clínica, expedit pel Ministeri d'Educació i Ciència, el dia 28.11.1996 i registrat en el llibre 6, foli 205, número 4497967295.  
Centre que lliurà l'original: IES Ciudad del Aprendiz de València, província de València.  
Cosa que es fa pública en compliment del que establix l'Orde de 24 d'agost de 1988, del Ministeri d'Educació i Ciència, a fi que les persones interessades pugen presentar les reclamacions oportunes, en el termini de trenta dies comptadors a partir de l'endemà de la publicació del present anunci, davant la directora territorial d'Educació de València.  
València, 27 de gener de 2010.- La directora territorial d'Educació: Virginia Jiménez Martínez.
Diari Oficial de la Generalitat Valenciana


Sumari del DOGV 6220, del 05-03-2010 (2010/2272)

Adjudicació definitiva 43/09. Contractació d'una empresa de comunicació i relacions públiques per a la prestació de servicis de corresponsal de l'Agència Valenciana del Turisme en matèria de promoció en el mercat alemany.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6220

Data del DOGV
:   05-03-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/2272


Data del document
:   22-02-2010

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * contracte de serveis
    * adjudicació de contracte administratiu

Adjudicació definitiva 43/09. Contractació d'una empresa de comunicació i relacions públiques per a la prestació de servicis de corresponsal de l'Agència Valenciana del Turisme en matèria de promoció en el mercat alemany. [2010/2272]  
1. Entitat adjudicadora:  
a) Organisme: Agència Valenciana del Turisme (CIF: O-7578849-T).  
b) Dependència que tramita l'expedient: Secció de Contractació.  
c) Número d'expedient: 43/09.  
2. Objecte del contracte:  
a) Tipus de contracte: servici.  
b) Descripció de l'objecte: contractació d'una empresa de comunicació i relacions públiques per a la prestació de servicis de corresponsal de l'Agència Valenciana del Turisme en matèria de promoció en el mercat alemany (Codi CPV 79416000-3).  
c) Diari oficial i data de publicació de l'anunci de licitació: publicat en el DOCV en data 16.11.2009, número 6145.  
d) Lloc i data de publicació de l'adjudicació provisional: publicada en el perfil del contractant en data 26.01.2010.  
3. Tramitació, procediment i forma d'adjudicació:  
a) Tramitació: ordinària.  
b) Procediment: obert.  
c) Forma: oferta econòmicament més avantatjosa en funció d'una pluralitat de criteris.  
4. Pressupost de licitació: cinquanta mil euros (50.000,00 €).  
5. Adjudicació definitiva:  
a) Data: 16 de febrer de 2010.  
b) Adjudicatari: ADAM & PARTNER GmbH  
c) Nacionalitat: alemanya.  
d) Import d'adjudicació: quaranta-vuit mil euros (48.000,00 €).  
València, 22 de febrer de 2010.- El sotssecretari de la Conselleria de Turisme: Jorge Juan Muñoz Gil.